ประกาศคณะกรรมการป้องกันและปราบปรามการทุจริตแห่งชาติ

เรื่อง การกําหนดหลักเกณฑ์และเงื่อนไขการบริหารวงเงินงบประมาณ

สําหรับการเลื่อนเงินเดือนข้าราชการสํานักงาน ป.ป.ช.

พ.ศ. 2555

----------------------------------

          โดยที่มาตรา 110 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ซึ่งแก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 2) พ.ศ. 2554 บัญญัติให้คณะกรรมการ ป.ป.ช. เป็นองค์กรกลางบริหารงานบุคคลของสํานักงาน ป.ป.ช. การปฏิบัติหน้าที่ของคณะกรรมการ ป.ป.ช. ในฐานะองค์กรกลางบริหารงานบุคคล คําว่า "ก.พ." ให้หมายถึง คณะกรรมการ ป.ป.ช. และคําว่า "ส่วนราชการที่มีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรี" ให้หมายถึง สํานักงาน ป.ป.ช.

          อาศัยอํานาจตามความในมาตรา 5 และมาตรา 107 (2) แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 31 มาตรา 32 มาตรา 35 มาตรา 41 มาตรา 43 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการป้องกันและปราบปรามการทุจริตแห่งชาติ จึงออกประกาศไว้ ดังต่อไปนี้


ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง การกําหนดหลักเกณฑ์และเงื่อนไขการบริหารวงเงินงบประมาณสําหรับการเลื่อนเงินเดือนข้าราชการสํานักงาน ป.ป.ช. พ.ศ. 2555"


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การเลื่อนเงินเดือนข้าราชการสํานักงาน ป.ป.ช. ให้กําหนดกลุ่มวงเงินการเลื่อนเงินเดือนออกเป็น 5 กลุ่ม และให้ผู้ดํารงตําแหน่งดังต่อไปนี้เป็นผู้บริหารวงเงินการเลื่อนเงินเดือนข้าราชการสํานักงาน ป.ป.ช. ในแต่ละกลุ่มตําแหน่งของแต่ละรอบการประเมินดังนี้

          (ก) กลุ่มที่ 1 ประธานกรรมการ ป.ป.ช. บริหารวงเงินสําหรับตําแหน่งเลขาธิการคณะกรรมการ ป.ป.ช. และรองเลขาธิการคณะกรรมการ ป.ป.ช.

          (ข) กลุ่มที่ 2 เลขาธิการคณะกรรมการ ป.ป.ช. บริหารวงเงินสําหรับตําแหน่งในสาขากระบวนการยุติธรรม ตําแหน่งประเภทวิชาการยุติธรรม และสาขาตําแหน่งทั่วไป ตําแหน่งประเภทวิชาการ ซึ่งเป็นตําแหน่งที่ได้กําหนดให้มีสิทธิได้รับเงินประจําตําแหน่งประเภทวิชาการในระดับเชี่ยวชาญ หรือในระดับทรงคุณวุฒิ

          (ค) กลุ่มที่ 3 เลขาธิการคณะกรรมการ ป.ป.ช. บริหารวงเงินสําหรับตําแหน่งผู้ช่วยเลขาธิการคณะกรรมการ ป.ป.ช. และผู้ช่วยเลขาธิการคณะกรรมการ ป.ป.ช. ภาค

          (ง) กลุ่มที่ 4 เลขาธิการคณะกรรมการ ป.ป.ช. บริหารวงเงินสําหรับตําแหน่งผู้อํานวยการสํานัก ผู้อํานวยการสถาบัน ผู้อํานวยการศูนย์ และผู้อํานวยการสํานักงาน ป.ป.ช. ประจําจังหวัด

          (จ) กลุ่มที่ 5 เลขาธิการคณะกรรมการ ป.ป.ช. หรือผู้ที่ได้รับมอบหมายจากเลขาธิการคณะกรรมการ ป.ป.ช. บริหารวงเงินสําหรับตําแหน่งข้าราชการในสาขากระบวนการยุติธรรม ตําแหน่งประเภทวิชาการยุติธรรม และสาขาตําแหน่งทั่วไป ตําแหน่งประเภทวิชาการ ระดับปฏิบัติการ ระดับชํานาญการ ระดับชํานาญการพิเศษ ระดับเชี่ยวชาญ และในสาขาตําแหน่งทั่วไปตําแหน่งประเภททั่วไป ระดับปฏิบัติงาน ระดับชํานาญงาน ระดับอาวุโส ในสํานัก สถาบัน ศูนย์สํานักงาน ป.ป.ช. ภาค หรือสํานักงาน ป.ป.ช. ประจําจังหวัด นั้น 


ข้อ ๔ ในการเลื่อนเงินเดือนข้าราชการสํานักงาน ป.ป.ช. นอกจากที่กําหนดไว้ในประกาศฉบับนี้แล้ว ให้นําหลักเกณฑ์ที่ได้กําหนดไว้ในหนังสือสํานักงาน ก.พ. ด่วนที่สุด ที่ นร 1008.1/ว 28 ลงวันที่ 22 ตุลาคม 2552 เรื่อง การเลื่อนเงินเดือนข้าราชการตามพระราชบัญญัติระเบียบข้าราชการพลเรือน พ.ศ. 2551 และตามหนังสือสํานักงาน ก.พ. ที่ นร 1012/ว 20 ลงวันที่ 3 กันยายน 2552 เรื่อง หลักเกณฑ์และวิธีการประเมินผลการปฏิบัติราชการของข้าราชการพลเรือนสามัญมาใช้กับการเลื่อนเงินเดือนของข้าราชการสํานักงาน ป.ป.ช. และที่อาจจะมีการแก้ไขเปลี่ยนแปลงหรือเพิ่มเติมเป็นอย่างอื่นของหลักเกณฑ์ดังกล่าวในเรื่องนี้


ข้อ ๕ ในกรณีที่สํานักงาน ป.ป.ช. ยังไม่สามารถดําเนินการคัดเลือกข้าราชการให้เป็นข้าราชการในสาขากระบวนการยุติธรรม ตําแหน่งประเภทวิชาการยุติธรรม แยกจากข้าราชการในสาขาตําแหน่งทั่วไป ระดับปฏิบัติการ ระดับชํานาญการ ระดับชํานาญการพิเศษ ระดับเชี่ยวชาญตามข้อ 3 (จ) ได้ ให้เลขาธิการคณะกรรมการ ป.ป.ช. หรือผู้ที่ได้รับมอบหมายจากเลขาธิการคณะกรรมการ ป.ป.ช. บริหารวงเงินสําหรับตําแหน่งข้าราชการในสํานัก สถาบัน ศูนย์ สํานักงาน ป.ป.ช. ภาค หรือสํานักงาน ป.ป.ช. ประจําจังหวัด ตามหลักเกณฑ์ที่ได้กําหนดไว้ในหนังสือสํานักงาน ก.พ. ตามข้อ 4 


ข้อ ๖ ให้ประธานกรรมการป้องกันและปราบปรามการทุจริตแห่งชาติ รักษาการตามประกาศนี้


ผู้มีอํานาจลงนาม - ประกาศ ณ วันที่ 2 พฤศจิกายน พ.ศ. 2555

 

ปานเทพ กล้าณรงค์ราญ

ประธานกรรมการป้องกันและปราบปรามการทุจริตแห่งชาติ